kardosdrur/scandi-wiki huggingface dataset:
Mont Perdu

Monte Perdido (spansk) eller Mont Perdu (fransk, begge navne betyder det skjulte/tabte bjerg) er det tredje højeste bjerg i Pyrenæerne, 3.355 moh. Bjerget ligger i Spanien, nær den fransk-spanske grænse. Fra fransk side er bjerget skjult af toppene ovenfor Cirque de Gavarnie og Cirque d'Estaubé. Bjerget ligger midt i den spanske Ordesa y Monte Perdido Nationalpark som blev oprettet i 1918. 

Bjerget har siden 1997 været et verdensarvsområde, og det blev udvidet i 1999. Verdensarvområdet har nu en udstrækning på 306 km² og omfatter områder både i Spanien og Frankrig.

Natur 

Bjerget er en typisk pyramidetop, dannet af gletsjerskuring i istiden. Mont Perdu-bræen på nordsiden af toppen har en udstrækning på 0,36 km². 

Nationalparken er blevet udvidet fra 21 til 156 km² siden den første fredning i 1918. Det findes mere end 1500 blomsterarter, 171 fuglearter og 32 forskellige pattedyr i Ordesa. En karakterart i parken er den store  lammegriben. 5% af artene i området er endemiske.

Indenfor verdensarvområdet ligger på spansk side to af Europas største og dybeste kløfter. På fransk side ligger tre store hulformede dalområder dannet vedgletsjererosion. 

Verdensarvområdet har også en kulturlandskabsdimension da det er præget af flere tusind års græsning fra husdyr.

Adkomst 
Førstebestigningen var i 1802.

Det er lettest at nå bjerget fra den spanske siden. En rute begynder ved landsbyen Torla i Aragón langs den store Ordesadalen, og  op gennem Circo de Soaso før man må klatre op af en  brat klippe til toppen.

Kilder og henvisninger 

 Mont Perdu Patrimoine Mondial  

Perdu
Perdu
Perdu
Occitanie
Aragonien
Duncan 2. af Skotland

Duncan 2. af Skotland (gælisk: Donnchad mac Máel Coluim; moderne gælisk: Donnchadh mac Mhaoil Chaluim) (ca. 1060 - 12. november 1094) var konge af skotland fra foråret 1094 til 12 november 1094. Han var søn af Malcolm III og hans første kone Ingibiorg Finnsdottir af Halland, datter af Finn Arnasson af Vrjar, Jarl af Halland.

Tidlige liv 
Den unge Duncan blev i 1072 sendt til England, hvor han derefter tilbragte de næste 15 år, som følge af underskrivningen af Abernethy-traktaten. Han var gidsel af Vilhelm erobreren for at sikre hans fars fremtidige gode opførsel.

Han blev derfor tidligt udsat for den nyankomne normanniske kultur. Hans far, som havde mange sønner, synes ikke at have gjort noget for at opnå Duncans tilbagevenden. Ved Vilhelm 2. Rufus regeringstid var Duncna formentlig medlem af det normanniske hof i stedet for et gidsel, og han blev slået til Ridder af den engelske konge.

Tronbestigelse 
Duncans fars valgte efterfølger var Duncans halvbror Edmund, der - sammen med Malcolm 3. - døde i en kamp under invasionen af Northumbria i 1093. Malcolm blev efterfulgt af sin bror Donald 3. (Domnall bán Mac Donnchada), og Malcolm's andre sønner sluttede sig til deres halvbror Duncan i England.

Duncan modtog Vilhelm 2.'s stiltiende støtte til det skotske kongerige, men den engelske konge havde ikke udvidet den direkte støtte, da han planlagde en kampagne i Normandiet. Ledsaget af hans anglo-Normanske tilhængere, og måske af den ældste af hans halve brødre, besejrede Duncan let Donald 3. i begyndelsen af sommeren 1094. Men Duncan blev betragtet som handler på vegne af Vilhelm 2. og han fik meget lidt støtte i Skotland. Tilbagetrækningen af Vilhelm's tropper senere på året efterlod Duncan og kongeriget meget udsat. Han blev myrdet af Mormaer af Mearns den 12 november 1094, formentlig under ordrer fra Donald. Efter mordet genoptog Donald 3. og Edmund deres fælles regeringstid.

Familie 
Duncan giftede i ca. 1090/94 Ethelreda af Northumbria. Hun var datter af Gospatrick, jarl af Northumbria og Dunbar, et oldebarn af Malcolm 2. Hun blev begravet i Dinfermline Abbey sammen med sin mand. Børn af ægteskabet:

 William. Han adopterede efter navnet FitzDuncan, og siges at være blevet skabt jarl af Moray. Han blev Lord Skipton og Craven, Jure uxoris. Han giftede Alice le Meschin, datter af William le Meshin, Lord af Copeland, af Cecilia de Rumely, Lady af Skipton og Craven. She efterfulgte hendes mor som Lady af Skipton og Craven. De havde sammen 4 børn.

Referencer 

Konger af Skotland
Huset Dunkeld
Federation Cup 1982

Federation Cup 1982 var den 20. udgave af Fed Cup, den kvindelige pendant til mændenes Davis Cup, arrangeret af International Tennis Federation. Mesterskabet havde deltagelse af 31 hold, og turneringen blev spillet udendørs på hardcourt i Decathlon Club i Santa Clara, Californien, USA i perioden 19. - 25. juli 1982. USA var Fed Cup-værtsland for tredje gang, men det var første gang, at kampene blev spillet i Santa Clara.

Turneringen blev vundet af de forsvarende mestre fra USA, som i finalen besejrede Vesttyskland med 3-0, og som ikke tabte en eneste kamp i løbet af mesterskabet. Dermed blev USA det første land, der vandt mesterskabet syv år i træk, og det var amerikanernes 11. titel i alt, hvorved de forbedrede deres egen rekord for flest Fed Cup-titler. Vesttyskland var i finalen for tredje gang, men for første gang siden 1970, og det var også tredje gang, at holdet måtte rejse hjem med sølvmedaljerne efter at have tabt finalen med 0-3. Det vindende amerikanske hold bestod af Martina Navratilova, Chris Evert-Lloyd og Andrea Leand, mens Vesttyskland blev repræsenteret af Claudia Kohde-Kilsch og Bettina Bunge.

Navratilova blev den første spiller, der vandt Federation Cup for to forskellige nationer, idet hun tidligere havde vundet titlen i 1975 med Tjekkoslovakiet.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Hovedrunde 

Hovedrunden havde deltagelse af 31 hold.

Trøstrunde 

Trøstrunden havde deltagelse af de 16 hold, der havde tabt i første runde i hovedrunden.

Kilder 
 Fed Cup   
 Fed Cup - World Group - 1980  

Fed Cup
Tennis i 1982
Tennis i USA
Sport i Californien
Norman Whiteside

Norman Whiteside (født 7. maj 1965 i Belfast) er en forhenværende fodboldspiller fra Nordirland.

Er den yngste spiller til, at optræde ved et fodbold VM (Spanien), der i en alder af 17 år og 41 dage, den 17. juni 1982 på La Romareda (Zaragoza) debuterede for Nordirland i kampen mod Jugoslavien.

Spillede i tidsrummet 1982-1989, 274 kampe (67 mål) for Manchester United F.C. og 1989-1991, 35 kampe (13 mål) for Everton F.C.

Han blev sammenlignet med og kaldt den “nye” George Best, men måtte i en alder af blot 26 år (1991) indstille sin karriere på baggrund af en knæskade.

Referencer

Eksterne henvisninger 
 

Fodboldspillere fra Nordirland
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Vermlandsgade

Vermlandsgade er en gade på Amagerbro i København, der går fra Christmas Møllers Plads i vest til en rundkørsel på Prags Boulevard i øst og derfra mod syd til Holmbladsgade. Gaden blev opkaldt efter det svenske landskap Värmland i 1915.

Historie 
Den ældste del af gaden fra Holmbladsgade til Prags Boulevard hed oprindeligt Holmblads Boulevard. Den var den første del af en planlagt boulevard med præsentable boliger.

Området nord for Prags Boulevard blev frigivet fra den militære demarkationslinje i 1909, hvorefter Københavns Kommune overtog en stor del af området. I begyndelsen af 1910'erne anlagdes Vermlandsgade som en forholdsvis kort gade mellem Uplandsgade i vest og Prags Boulevard i øst. Den var en af en gruppe gader i området, der blev opkaldt efter historiske svenske landskaper. Da første verdenskrig brød ud i 1914, medførte det et opsving for industrien i det neutrale Danmark. Samme år blev området ved Vermlandsgade og Prags Boulevard udlagt til industri. Det medførte så, at planerne om forlængelsen af Holmblads Boulevard blev opgivet. I stedet blev det allerede anlagte stykke indlemmet i Vermlandsgade i 1925.

I 1938 blev Vermlandsgade forlænget mod vest til den nuværende Christmas Møllers Plads. Den nye del af gaden fik en meget bred midterrabat, så Amagerbanen kunne få forbindelse ad denne vej til andre jernbaner, men det blev ikke til noget.

Bygninger 
Karréen Vennelyst på hjørnet af Amagerbrogade blev opført i 1939-1941 efter tegninger af Arthur Wittmaack og Vilhelm Hvalsøe. Med sine røde mursten og balkoner er den et typisk eksempel på dansk funktionalistisk arkitektur fra 1930'erne. Et særligt indslag er ca. 40 små stuer med terrasser i tagetagen. De var egentligt tænkt som pulterrum, men nu kan karréens beboere søge om at få ret til rummene, hvorfra der er en god udsigt.

Melbehandlingsfirmaet Glutens tidligere fabrik på hjørnet af Uplandsgade var en af de første industrivirksomheder i gaden. Den blev opført i 1918 efter tegninger af Holger Jacobsen. Ledernes Hovedorganisation holder til i nr. 65.

Noter 

Gader på Amagerbro
Freestyle skiløb under vinter-OL 2018 – Pukkelpist – Herrer

Pukkelpist for herrer ved vinter-OL 2018 blev afholdt i Bokwang Phoenix Park i Pyeongchang, Sydkorea. Konkurrencen blev afholdt den 9. til 12. februar 2018.

Resultater

Kvalifikation 
I den første kvalificeringsrunde kvalificerede de ti bedste atleter sig direkte til finalen. Andre konkurrerede i den anden kvalifikationsrunde.

Kvalifikation 1 
 QF — Kvalificeret til finalen
 DNF — Blev ikke færdig
 DNS — Startede ikke

Kvalifikation 2 

 QF — Kvalificeret til finalen
 DNF — Blev ikke færdig
 DNS — Startede ikke

Finale 
Finalerne blev afholdt den 12. februar 2018.

Finale 1 
 Q — Kvalificeret til næste runde
 DNF — Blev ikke færdig

Finale 2 
 Q — Kvalificeret til næste runde
 DNF — Blev ikke færdig

Finale 3

Referencer

Eksterne henvisninger 
 Freestyle skiløb  på pyeongchang2018.com
 Tidsplan  på pyeongchang2018.com

Pukkelpist - Herrer
Federation Cup 1983

Federation Cup 1983 var den 21. udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen blev spillet udendørs på grusbaner i Albisgüetli Tennis Club i Zürich, Schweiz i perioden 17. - 24. juli 1983. Schweiz var Fed Cup-værtsland for første gang.

Turneringen blev vundet af Tjekkoslovakiet, som besejrede Vesttyskland med 2-1 i finalen, og som dermed vandt mesterskabet for anden gang. Vesttyskland var i finalen for fjerde gang, og det var også fjerde gang, at holdet måtte rejse hjem med sølvmedaljerne. Det vindende tjekkoslovakiske hold bestod af Hana Mandlíková, Helena Suková, Iva Budařová og Marcela Skuherská, mens Vesttyskland blev repræsenteret af Claudia Kohde-Kilsch, Eva Pfaff og Bettina Bunge.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Kvalifikationsrunde 

I kvalifikationsrunden spillede 14 hold om de sidste syv ledige pladser i hovedrunden. Vinderne af de syv playoff-opgør gik videre til hovedrunden, mens de syv tabere spillede videre i trøstrunden sammen med de 16 tabere fra første runde i hovedrunden.

Følgende hold kvalificerede sig til hovedrunden:
  Danmark
 
 
 
 
 
 

Følgende hold gik videre til hovedrunden som lucky loser:

Hovedrunde 

Hovedrunden havde deltagelse af 32 hold:
 24 direkte kvalificerede hold.
 8 hold fra kvalifikationsrunden.

Trøstrunde 

Trøstrunden havde deltagelse af 22 hold:
 6 hold, der havde tabt i kvalifikationsrunden.
 16 hold, der havde tabt i første runde af hovedrunden.

Kilder 
 Fed Cup   
 Fed Cup - World Group - 1983

Noter 

Fed Cup
Tennis i 1983
Tennis i Schweiz
Sport i Zürich
Steven Weinberg

Steven Weinberg (født 3. maj 1933, død 23. juli 2021) ForMemRS var en amerikansk teoretisk fysiker og nobelprismodtager i fysik for sit bidrag, sammen med Abdus Salam og Sheldon Glashow, til beskrivelsen af den elektrosvage kraft, som er foreningen af den svage kraft og den elektromagnetiske interaktion mellem elementære partikler.

Eksterne henvisninger 

Fysikere fra USA
Arthur Wightman

Arthur Strong Wightman (født 30. marts 1922, død 13. januar 2013) var en amerikansk matematisk fysiker. Han var en af grundlæggerne af den aksiomatiske tilgang til kvantefeltteori og stammer fra sættet med Wightman-aksiomer.

Eksterne henvisninger 

Fysikere fra USA
Eugene Wigner

Eugene Paul "E. P." Wigner (født 17. november 1902, død 1. januar 1995) var en ungarsk-amerikansk teoretisk fysiker og matematiker. Han modtog Nobelprisen i fysik i 1963 "for sine bidrag til teorien om atomkernen og de elementære partikler, især gennem opdagelsen og anvendelsen af grundlæggende symmetri-principper".

Referencer

Eksterne henvisninger 

Personer fra Budapest
Fysikere fra USA
Matematikere fra USA
Nobelprismodtagere fra USA
Nobelprismodtagere i fysik
Victor Weisskopf

Victor Frederick "Viki" Weisskopf (født 19. september 1908, død 22. april 2002) var en østrigsk-født amerikansk teoretisk fysiker. Han udførte postdoktorarbejde med Werner Heisenberg, Erwin Schrödinger, Wolfgang Pauli og Niels Bohr.

Eksterne henvisninger 

Fysikere fra USA
Fysikere fra Østrig
Amerikanere i 1900-tallet
Amerikanere i 2000-tallet
Horne-Asdal Skole

Horne Skole i landsbyen Horne 4 km fra Hirtshals er en del af SkoleCenter Hirtshals. Skolen hed i mange år Horne-Asdal Skole, indtil den i 2015 skiftede navn til Horne Skole. Skolebygningen fra starten af 1960'erne markerede den daværende nye centralskole-tankegang, hvor skolerne blev et mere fremtrædende samlingspunkt i lokalsamfundene på landet. Senere har skolen oplevet debatter om skolelukning og yderligere centralisering af undervisningen i de nærliggende byer.

Moderne centralskole 

Horne-Asdal Skole blev indviet i 1961. Det var en centralskole, der afløste små stråtækte skoler i Horne og Åbyen. En tidligere elev fra 1960'erne har berettet, hvordan den nye skole markerede en indgang til nye tider med aula til morgensang, gymnastiksal, drikkefontæner i skolegården og selvstændige klasselokaler. Den nye skolebygning blev et kulturelt og uddannelsesmæssigt samlingspunkt i lokalområdet med bibliotek, foreningsarrangementer, folkedans i gymnastiksalen og fodbold på den udendørs bane.

I 1999-2001 blev skolen ombygget og udvidet. Udvidelsen blev indviet i november 2001.

Truet af skolelukning 

Skolen oplevede både kommunesammenlægningerne i 1970 og i 2007, da Hirtshals Kommune blev en del af den nye Hjørring Kommune. Efter 2007-reformen blev 7. klasse udskilt fra skolen, der herefter kun havde 0.-6. årgang, og den nye kommune satte gang i et puslespil om en organisatorisk sammenslutning af de lokale skoler i nye større nye skolecentre. I første omgang opstod Trekløver Skolecenter bestående af Bjergby/Mygdal Skole, Horne/Asdal Skole og Tornby/Vidstrup Skole. På grund af faldende børnetal lagde kommunen i 2010 op til, at i alt 11 skoler, heriblandt Horne-Asdal skole, skulle lukkes. Både i Horne-Asdals skoledistrikt og andre steder i kommunen blev lukningsplanerne mødt med omfattende protester, og der opstod planer om at oprette en friskole i Horne. I november 2010 blev det lokale skoleslagsmål afgjort, da et flertal i byrådet i sidste øjeblik reddede skolen i Horne. 8 andre skoler i kommunen og fem overbygninger måtte lade livet. Fremover indgik skolen i SkoleCenter Hirtshals, der udover skolen i Horne også har undervisningssteder i Hirtshals og Tornby.

Der er omkring 260 elever på skolen.

Arkitektur 

I muren ved indgangen til Horne Skole er indmuret et relief, der forestiller en stiliseret krokodille. Relieffet var ikke planlagt fra arkitektens side, men blev under byggeriet foreslået af en af murerne, der ønskede at gøre muren mere spændende.

Kilder

Eksterne henvisninger 

 Horne Undervisningssted - SkoleCenter Hirtshals' hjemmeside

Folkeskoler i Hjørring Kommune
Flumazenil

Flumazenil er et stof som kan bruges som modgift til benzodiazepiner.

Kemiske forbindelser
Aleksandr Usjakov

Aleksandr Usjakov (russisk: Александр Кириллович Ушаков ,  ; født 24. februar 1920 i Lomovka i Tula oblast i Sovjetunionen, død i 30. oktober 1992 i Moskva) var en russisk officer og dekoreret krigshelt og diplomat. 

Fra 1926 til 1938 boede han i Novokusnetsk. Under 2. verdenskrig var han officer i de selvkørende artilleriregimenter, hvor han opnåede status som krigshelt for indsats under kampe ved Kameenets-Podolsk, hvor han ledte en panserenhed, der i løbet af fire dage i marts 1944 nedkæmpede ni tyske kampvogne, herunder seks Tigre.. For bedriften modtog han flere  og modtog flere ordener, herunder Sovjetunionens Helt og Leninordenen.

Efter krigen forlod han den røde hær og fik arbejde i Sovjetunionens udenrigshandelstjeneste. Han var i 1952-54 udstationeret i Danmark.

Referencer 

Diplomater
Militærfolk fra Sovjetunionen
Sovjetunionens helt
Alexander 1. af Skotland

Alexander 1. af Skotland (middelaldergælisk: Alaxandair mac Maíl Coluim; moderne gælisk: Alasdair mac Mhaol Chaluim) (ca. 1078 - 23. april 1124), postumt kaldenavn Den Barske/Vilde, var konge af Skotland fra 1107 til sin død i 1124.

Liv 
Alexander var den femte søn af Malcolm III af sin kone Margaret af Wessex, grandniece af Edvard Bekenderen. Alexander blev opkaldt efter pave Alexander 2.

Alexander var den yngre bror til kong Edgar, som var ugift og uden børn. Han blev derfor i 1104 (og måske tidligere) hans brors 'Heir presumptive'. I det år var han den senior lægmand, der var til stede ved undersøgelsen af resterne af Saint Cuthbert i Durham forud for deres genindgriben. Han havde lande i Skotland nord for Forth og i Lothian.

Efter Edgars død i 1107 efterfulgte Alexander den skotske krone; men i henhold til Edgars instruktioner fik deres bror David en appanage i det sydlige Skotland. Edgar's vilje gav David landene i det tidligere kongerige Strathclyde eller Cumbria, og dette blev tilsyneladende aftalt på forhånd af Edgar, Alexander, David og deres svoger Henrik 1. af England. Alexander erkendte formentlig kong Henrik 1. af England som hans overherre, for hvilket han blev meget upopulær.

I 1113 krævede David, måske efter Henriks anmodning, og med støtte fra hans anglo-normandiske allierede, yderligere land i Lothian langs Upper Tweed og Teviot . David modtog ikke titlen konge, men "prins af Cumbria", og hans lande forblev under Alexander's endelige myndighed.

Regeringstid 
De keltiske lords i nord, misfornøjet ved indførelsen af normanniske vaner og skikke i Skotland, steg til oprør til fordel for en af efterkommere af Lulach. Oprøret blev lagt med vildskab. Alexander fik ry for at være barsk og vild efter at have undertrykkt netop dette oprør.

I 1114 sluttede Alexander sig til sin svoger, Henrik 1. af England, om kampagne i Wales mod Gruffudd ap Cynan fra Gwynedd. En yderligere alliance med England blev skabt, da kongen ægtede Sybil, den illegitime datter af hans svoger, Henrik 1. Ægteskabet producerede ingen børn. Sybil døde ved Eilean Nam Ban (kvindernes ø) på Loch Tay i juli 1122 og blev begravet på Dunfermline Abbey. Alexander ikke giftede sig igen.

Ligesom alle sønner af Margrethe af Skotland, var Alexander både troende og akademisk. Han støttede den skotske kirke og modstod engelske forsøg på at placere den under ærkebiskop Pens myndighed i York.

Død og eftermæle 
Kong Alexander 1. døde den 23 april, 1124, på Stirling Castle og blev begravet på Dunfermline Abbey. Han forlod ingen legitime arvinger og blev efterfulgt af sin bror, David 1.

Alexander havde en uægte søn, Malcolm MacHeth, der udfordrede sin onkel, David 1., for den skotske trone efter Alexanders død. Malcolm er en relativt uklar figur for det meste på grund af knaphed på kildemateriale, som kun vises i Pro-David, engelske kilder. Han blev fængslet i Roxburgh i mange år bagefter, måske indtil hans død et stykke tid efter 1157.

Referencer 

Konger af Skotland
Valentina Blažević

Valentina Blažević (født 14. februar 1994 i Sinj, Kroatien) er en kvindelig kroatisk håndboldspiller som spiller for polske MKS Lublin og Kroatiens kvindehåndboldlandshold.

Hun har tidligere spillet for RK Krim og Pogoń Baltica Szczecin.

Referencer 

Håndboldspillere fra Kroatien
Gabrijela Bešen

Gabrijela Bešen (født 6. december 1994 i Zagreb, Kroatien) er en kvindelig kroatisk håndboldspiller som spiller for polske MKS Lublin og Kroatiens kvindehåndboldlandshold.

Referencer 

Håndboldspillere fra Kroatien
Aneta Łabuda

Aneta Łabuda (født 7. januar 1995 i Żary, Polen) er en kvindelig polsk håndboldspiller som spiller for MKS Lublin og Polens kvindehåndboldlandshold.

Referencer 

Håndboldspillere fra Polen
Sofia Lundberg

Sofia Lundberg (født 1974 i Västerås) er en svensk forfatter. Hun er uddannet journalist og debuterede som romanforfatter i 2015 med Den røde adressebog, som blev en international succes og oversat til 34 sprog.

Titler oversat til dansk 
 I egetræets skygge (2021)
 Et spørgsmålstegn er et halvt hjerte (2019)
 Den røde adressebog (2018)

Eksterne henvisninger 
 Debutanten om succén

Romanforfattere fra Sverige
Personer fra Västerås
Svensksprogede forfattere fra Sverige
Sylwia Matuszczyk

Sylwia Matuszczyk (født 11. juni 1992 i Żory, Polen) er en kvindelig polsk håndboldspiller som spiller for MKS Lublin og Polens kvindehåndboldlandshold.

Referencer 

Håndboldspillere fra Polen
Axel Emil Guldbrandsen

Axel Emil Guldbrandsen, dansk musiker, født d. 26 februar 1848 i København, døde 21. februar 1923.

Hans lærere var Johan Stockmarr og Vilhelm Andersen (Fagot), Asger Hamerik (Musikteori) og Christian Schiørring (Violin). Siden sit 18. år var han en fast bestanddel af de københavnske orkestre. Ansat i 1872 som fagottist i Det Kongelige Kapel, hvor han fra 1906 var 1. fagottist. Aftrådte sin stilling i 1917.

Særlig fortjeneste havde han af sit arbejde for sangforeningslivet. Siden sin ungdom var han dirigent i  3 københavnske sangforeninger, «Odeon», «Typografernes» og «Brage», allerede i 1873 blev han underdirigent for de samlede københavnske og i 1898 overdirigent for de samlede sjællandske, og i 1906 (efter Johan Svendsens afgang) overdirigent for de centraliserede danske sangforeninger, i hvilken egenskab han i 1907 dirigerede den store sangfest i Aalborg.

Kilder 

Musikere fra Danmark
Ole Lauring

Ole Lauring (født 1939) er en dansk forfatter og børnebogsforfatter til en række historiske romaner. Han er søn af en den danske forfatter Palle Lauring.

Bibliografi 
 Perlefiskeren (1977)
 Piloten (1982)
 Dronningens ridedreng (1983)
 Kajsa Keinil fra Lappland (1986)
 Det store komplot (1987)
 Den hvide elefant - H.N. Andersens eventyr og ØK 1852-1914 (1989)
 Hammershus (1991)

 

Romanforfattere fra Danmark
Mandlige forfattere i det 21. århundrede
Lene Østergaard

Lene Østergaard Nielsen (født 8. oktober 1998 i Esbjerg) er en dansk håndboldspiller, der spiller for Randers HK i Damehåndboldligaen.

Referencer 

Håndboldspillere fra Danmark
Håndboldspillere fra Team Esbjerg